Андрэй Швед

**Андрэ́й Іванавіч Швед** ( 21 красавіка 1973 г., БССР, Лельчыцкі раён, Гомельскае вобласьці) — генэральны пракурор Беларусі з 9 верасьня 2020 году.

## Жыцьцяпіс
Андрэ́й Іванавіч Швед нарадзіўся 21 красавіка 1973 года ў БССР, Лельчыцкім раёне, Гомельскае вобласьці.
Скончыў Юрыдычны факультэт БДУ (1996). З 1996 па 2006 гадах праходзіў службу ва ўрадах пракуратуры. Займаў пасады стажора, памочніка пракурата раёна, пракурата аддзела пракуратуры горада Менск, а 1998&mdash;2006 кіраўнік розных структурных падразьдзяленьняў Генэральнае пракуратуры Беларусі. З 2006 па 2010 год рабіў начальнікам юрыдычнае ўправы (экспэртна-прававога аддзелу) Дзяржаўнага сакратарыята Рады Бяспекі Рэспублікі Беларусь. У 2010-2011 — намесьнік генэральнага пракурора. З 2012 па 2013 гадах рабіў на пасадзе першы намесьнік Старшыні Сьледчага камітэта Рэспублікі Беларусь. З 2013 па 2020 год рабіў на пасадзе Старшыня Дзяржаўнага камітэта судовых экспэртыз Рэспублікі Беларусь. 

Ад 2013 году быў першым кіраўніком Камітэта судовых экспэртызаў.

Быў кіраўніком апэратыўнай сьледчай групы па расьсьледаваньні тэракту ў мэтро 2011 году. 

Указам Прэзыдэнта А. Г. Лукашэнкам прызначаны генэральным пракурорам Беларусі. Яму прысвоены клясны чын дзяржаўнага радніка юстыцыі 2-ое клясы. 

## Санкцыі ЕС і іншых краінаў
У 2011 годзе, пасьля правядзеньня прэзыдэнцкіх выбараў у Беларусі 2010 года, якія Эўрапейскім Зьвязам былі прызнаныя недэмакратычнымі, а таксама сілавога здушэньня Плошчы 2010, быў уключаны ў чорны сьпіс Эўразьвязу. У 2012 годзе Рада Эўрапейскага Зьвязу прызнала Швэда адказным за ініцыяваньне ў 2011 годзе па запыце КДБ расьсьледаваньня справы Алеся Бяляцкага, кіраўніка праваабарончага цэнтра «Вясна», які абараняў і аказваў дапамогу тым, хто пацярпеў ад рэпрэсіяў у сувязі з выбарамі 19 сьнежня 2010 году й рэпрэсіяў супраць грамадзянскае супольнасьці й .

17 сьнежня 2020 году быў зноўку дададзены ў чорны сьпіс Эўразьвязу. Пры абгрунтаваньні ўвядзеньня санкцыяў адзначалася, што Швэд як генэральны пракурор Беларусі адказны рэпрэсіі супраць грамадзянскае супольнасьці й , у прыватнасці, за шматлікія крымінальныя справы супраць мірнае дэманстрантаў, лідэраў апазыцыі й журналістаў ды публічныя заявы з пагрозамі ўдзельнікам «несанкцыянаваных акцыяў». З-за гэтага жа Швэда ў свае санкцыйныя сьпісы ўключылі Вялікабрытанія, Канада, Швайцарыя. 26 студзеня 2021 году да сьнежаньскага пакету санкцый ЭЗ далучыліся Альбанія, Ісьляндыя, Ліхтэнштайн, Нарвэгія, Паўночная Македонія, Чарнагорыя.

Таксама Швэд знаходзіцца ў сьпісе спэцыяльна вызначаных грамадзянаў і заблякаваных асобаў ЗША.

8 сакавіка 2022 году Японія таксама ўвяла супраць яго персанальныя санкцыі. Украіна далучылася да санкцыяў у кастрычніку таго ж году.

## Навука
А. Швед &mdash; доктар юрыдычных навук, дацэнт. 

## Узнагароды
* Ордэн Пашаны,
* Ордэн Айчыны III ступені (2013).
* ордэн «За службу Радзіме» III ступені.

## Вонкавыя спасылкі
* Жыцьцяпіс  на бачыне Генпракуратуры РБ

## Крыніцы

Катэгорыя:Нарадзіліся ў Лельчыцкім раёне
Катэгорыя:Выпускнікі Беларускага дзяржаўнага ўнівэрсытэту
Катэгорыя:Генэральныя пракуроры Рэспублікі Беларусь
Катэгорыя:Беларускія юрысты
Катэгорыя:Беларускія асобы ў Чорным сьпісе ЭЗ
Катэгорыя:Беларускія асобы ў сьпісе СВГ